CELEX: 32008R0392
Language: el
Date: 2008-04-30 00:00:00
Title: Κανονισμός (ΕΚ) αριθ. 392/2008 της Επιτροπής, της 30ής Απριλίου 2008 , για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Ternasco de Aragón (ΠΓΕ)]

1.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 117/16
            
         
      ΚΑΝΟΝΙΣΜΌΣ (ΕΚ) αριθ. 392/2008 ΤΗΣ ΕΠΙΤΡΟΠΉΣ
   
   της 30ής Απριλίου 2008
   για την έγκριση ήσσονος σημασίας τροποποιήσεων των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Ternasco de Aragón (ΠΓΕ)]
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 510/2006 του Συμβουλίου, της 20ής Μαρτίου 2006, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (1), και ιδίως το άρθρο 9 παράγραφος 2 δεύτερη περίοδος,
   Εκτιμώντας τα ακόλουθα:
   
               (1)
            
            
               Σύμφωνα με το άρθρο 9 παράγραφος 1 πρώτο εδάφιο του κανονισμού (ΕΚ) αριθ. 510/2006 και δυνάμει του άρθρου 17 παράγραφος 2 του εν λόγω κανονισμού, η Επιτροπή εξέτασε την αίτηση της Ισπανίας για την έγκριση τροποποίησης των στοιχείων των προδιαγραφών της προστατευόμενης γεωγραφικής ένδειξης «Ternasco de Aragón», η οποία καταχωρίσθηκε με τον κανονισμό (ΕΚ) αριθ. 1107/96 της Επιτροπής (2).
            
         
               (2)
            
            
               Η αίτηση έχει στόχο την τροποποίηση των προδιαγραφών όσον αφορά την περιγραφή του προϊόντος αυξάνοντας τη διακύμανση του βάρους σφαγίου του «Ternasco de Aragón», ώστε να κυμαίνεται από 8 έως 12,5 kg αντί για 8,5 έως 11,5 kg. Καταργήθηκε επίσης η αναφορά στο βάρος ζώντος ζώου κατά τη σφαγή, γιατί πρόκειται για παράμετρο ποιότητας που αλληλεπικαλύπτεται με την ελεγχόμενη μέτρηση του βάρους του σφαγίου.
            
         
               (3)
            
            
               Η Επιτροπή εξέτασε τη σχετική τροποποίηση και κατέληξε στο συμπέρασμα ότι είναι αιτιολογημένη. Δεδομένου ότι η τροποποίηση είναι ήσσονος σημασίας κατά την έννοια του άρθρου 9 του κανονισμού (ΕΚ) αριθ. 510/2006, η Επιτροπή μπορεί να την εγκρίνει χωρίς να ανατρέξει στη γραπτή διαδικασία που προβλέπεται στα άρθρα 5, 6 και 7 του εν λόγω κανονισμού,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η συγγραφή υποχρεώσεων της ονομασίας προέλευσης «Ternasco de Aragón» τροποποιείται σύμφωνα με το παράρτημα I του παρόντος κανονισμού.
   Άρθρο 2
   Η σύνοψη με τα βασικά στοιχεία των προδιαγραφών παρατίθεται στο παράρτημα II του παρόντος κανονισμού.
   Άρθρο 3
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 30 Απριλίου 2008.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 93 της 31.3.2006, σ. 12. Κανονισμός όπως τροποποιήθηκε με τον κανονισμό (ΕΚ) αριθ. 1791/2006 (ΕΕ L 363 της 20.12.2006, σ. 1).
   
      (2)  ΕΕ L 148 της 21.6.1996, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1486/2007 της Επιτροπής (ΕΕ L 330 της 15.12.2007, σ. 15).
   
      ΠΑΡΑΡΤΗΜΑ I
      Εγκρίνονται οι ακόλουθες τροποποιήσεις των προδιαγραφών της προστατευόμενης γεωγραφικής ένδειξης «Ternasco de Aragón» (Ισπανία):
      Περιγραφή προϊόντος
      Καταργείται η αναφορά στο βάρος του ζώντος ζώου στο σφαγείο, το οποίο κυμαίνεται από 18 έως 24 kg, γιατί πρόκειται για παράμετρο ποιότητας που αλληλεπικαλύπτεται με μια ήδη ελεγχόμενη μέτρηση, αυτή του βάρους του σφαγίου, το οποίο αποτελεί πολύ πιο ακριβές και αντικειμενικό στοιχείο.
      Η διακύμανση του βάρους σφαγίου του «Ternasco de Aragón» αυξάνεται, ώστε να κυμαίνεται από 8 έως 12,5 kg. Η ποιότητα του σφαγίου και του κρέατος του προϊόντος που λαμβάνει την προστατευόμενη γεωγραφική ένδειξη παραμένει αναλλοίωτη, σύμφωνα με τις σχετικές μελέτες και δοκιμασίες.
   
   
      ΠΑΡΑΡΤΗΜΑ II
      ΣΥΝΟΨΗ
      
         ΚΑΝΟΝΙΣΜΟΣ (ΕΚ) αριθ. 510/2006 ΤΟΥ ΣΥΜΒΟΥΛΙΟΥ
      
      «TERNASCO DE ARAGÓN»
      
         Αριθ. ΕΚ: ES/PGI/117/0096/19.10.2005
      
      ΠΟΠ ( ) ΠΓΕ (X)
      Στην παρούσα σύνοψη παρατίθενται τα κύρια στοιχεία των προδιαγραφών του προϊόντος για ενημερωτικούς σκοπούς.
      1.   Αρμόδια υπηρεσία του κράτους μέλους
      
                  Όνομα
               
               
                  :
               
               
                  Subdirección General de Calidad y Promoción Agroalimentaria — Dirección General de Industria Agroalimentaria y Alimentación — Secretaría General de Agricultura y Alimentación del Ministerio de Agricultura, Pesca y Alimentación
               
            
                  Διεύθυνση
               
               
                  :
               
               
                  Paseo Infanta Isabel, 1
               
            
                  Τηλέφωνο
               
               
                  :
               
               
                  (34) 913 47 53 97
               
            
                  Φαξ
               
               
                  :
               
               
                  (34) 913 47 54 10
               
            
                  Ε-mail
               
               
                  :
               
               
                  sgcaproagro@mapya.es
               
            2.   Ομάδα
      
                  Όνομα
               
               
                  :
               
               
                  Consejo Regulador de la IGP «Ternasco de Aragón»
               
            
                  Διεύθυνση
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Τηλέφωνο
               
               
                  :
               
               
                  (34) 976 47 08 13
               
            
                  Φαξ
               
               
                  :
               
               
                  (34) 976 46 48 13
               
            
                  Ε-mail
               
               
                  :
               
               
                  info@ternascodearagon.es
               
            
                  Σύνθεση
               
               
                  :
               
               
                  Παραγωγοί/μεταποιητές (X) Άλλοι ( )
               
            3.   Τύπος προϊόντος
      
                  Κλάση 1.1 —
               
               
                  Κρέας
               
            4.   Περιγραφή των προδιαγραφών (σύνοψη των όρων του άρθρου 4 παράγραφος 2)
      
      4.1.   Ονομασία
      Ternasco de Aragón.
      4.2.   Περιγραφή
      Αρνίσιο κρέας προερχόμενο από αρνιά των φυλών: Rasa Aragonesa, Ojinegra de Teruel και Roya Bilbilitana. Το προϊόν «Ternasco de Aragón» πρέπει να προέρχεται από αρνιά αδιακρίτως φύλου (μη ευνουχισμένα αρσενικά και θηλυκά ζώα) τα οποία κατά τη σφαγή να είναι ηλικίας μεταξύ 70 και 90 ημερών. Το βάρος σφαγίου κυμαίνεται από 8 έως 12,5 kg. Το λίπος είναι συμπαγές και λευκό με ευθύγραμμο προς ελαφρώς καμπύλο προφίλ και στρογγυλεμένα άκρα. Τρυφερό κρέας, χυμώδες, απαλής υφής, χρώματος ανοικτού ροζ.
      4.3.   Γεωγραφική περιοχή
      Αυτόνομη κοινότητα Αραγώνας.
      4.4.   Απόδειξη προέλευσης
      Το κρέας που φέρει την ΠΓΕ προέρχεται από κτηνοτροφικές μονάδες της περιοχής παραγωγής και εγγεγραμμένες στο ρυθμιστικό συμβούλιο. Η εκτροφή, η σφαγή, ο τεμαχισμός και η συσκευασία ελέγχονται από το ρυθμιστικό συμβούλιο. Το κρέας διατίθεται προς πώληση συνοδευόμενο από πιστοποιητικό εγγύησης εγκεκριμένο από το ρυθμιστικό συμβούλιο.
      4.5.   Μέθοδος παραγωγής
      Τα ζώα προέρχονται από τις φυλές Rasa Aragonesa, Ojinegra de Teruel και Roya Bilbilitana. Η σφαγή, η εκδορά και ο εκσπλαχνισμός εκτελούνται σύμφωνα με τις προβλεπόμενες από τη νομοθεσία μεθόδους. Τα σφάγια υποβάλλονται σε εξίδρωση έως ότου το εσωτερικό της μυϊκής μάζας αποκτήσει την ενδεδειγμένη θερμοκρασία για την ωρίμαση και τη μεταφορά. Τα σφάγια διατηρούνται σε θερμοκρασία 3-4 °C για διάρκεια μικρότερη των 24 ωρών και 1-3 °C για μεγαλύτερο χρονικό διάστημα· ο μέγιστος χρόνος διατήρησης δεν υπερβαίνει τις έξι ημέρες.
      4.6.   Δεσμός
      Το ηπειρωτικό κλίμα της περιοχής με την αραιή βλάστηση (χαμηλές βροχοπτώσεις, ισχυροί άνεμοι και μεγάλες θερμικές διακυμάνσεις) ευνοεί την ανάπτυξη τριών αυτόχθονων φυλών με κύριο χαρακτηριστικό την πρόωρη ανάπτυξη. Καθώς φθάνουν στο βέλτιστο βαθμό πάχυνσης σε πρώιμη ηλικία, παράγουν εύγευστο κρέας που εκτιμάται για την εξαιρετική του ποιότητα.
      4.7.   Οργανισμός ελέγχου
      
                  Όνομα
               
               
                  :
               
               
                  Consejo Regulador de la IGP «Ternasco de Aragón»
               
            
                  Διεύθυνση
               
               
                  :
               
               
                  Ctra. Cogullada, s/n, Mercazaragoza — Edificio Centrorigen — 50014 Zaragoza
               
            
                  Τηλέφωνο
               
               
                  :
               
               
                  (34) 976 47 08 13
               
            
                  Φαξ
               
               
                  :
               
               
                  (34) 976 46 48 13
               
            
                  E-mail
               
               
                  :
               
               
                  info@ternascodearagon.es
               
            Το ρυθμιστικό συμβούλιο της προστατευόμενης γεωγραφικής ένδειξης «Ternasco de Aragón» πληροί το πρότυπο EN-45011.
      4.8.   Επισήμανση
      Οι ετικέτες πρέπει υποχρεωτικά να φέρουν την ένδειξη «Ternasco de Aragón». Οι ετικέτες και οι σφραγίδες πρέπει να εγκρίνονται, να αριθμούνται και να χορηγούνται από το ρυθμιστικό συμβούλιο.